62022CO0795_INF
Digriet tal-Qorti tal-Ġustizzja (Is-Sitt Awla) tal‑10 ta’ Ottubru 2023 –Direccion000 et
(Kawża C‑795/22)
“Rinviju għal deċiżjoni preliminari – Artikoli 53 u 99 tar-Regoli tal-Proċedura tal-Qorti tal-Ġustizzja – Politika soċjali – Protezzjoni tas-sigurtà u tas-saħħa tal-ħaddiema – Organizzazzjoni tal-ħin tax-xogħol – Artikolu 31(2) tal-Karta tad-Drittijiet Fundamentali tal-Unjoni Ewropea – Direttiva 2003/88/KE – Artikolu 7 – Dritt għal-leave annwali mħallas – Kumpens finanzjarju għal-leave mhux meħud wara t-tmiem tar-relazzjoni ta’ xogħol – Terminu ta’ preskrizzjoni ta’sena – Informazzjoni adegwata tal-ħaddiem”
Politika soċjali – Protezzjoni tas-sigurtà u tas-saħħa tal-ħaddiema – Organizzazzjoni tal-ħin tax-xogħol – Dritt għal-leave annwali mħallas – Leġiżlazzjoni nazzjonali li tipprevedi terminu ta’ preskrizzjoni ta’sena mit-tmiem tal-perijodu annwali ta’ referenza – Assenza ta’ verifika minn qabel dwar il-possibbiltà li l-ħaddiem jeżerċita dan id-dritt b’mod effettiv – Inammissibbiltà – Nuqqas, min-naħa tal-ħaddiem, li jibda proċedura li jkollha l-effett li tinterrompi t-terminu ta’ preskrizzjoni – Assenza ta’ effett
(Karta tad-Drittijiet Fundamentali tal-Unjoni Ewropea, Artikolu 31(2); Direttiva tal-Parlament Ewropew u tal-Kunsill 2003/88, Artikolu 7)
(ara l-punti 45, 47, u d-dispożittiv)
Dispożittiv
L-Artikolu 7 tad-Direttiva 2003/88/KE tal-Parlament Ewropew u tal-Kunsill tal‑4 ta’ Novembru 2003 li tikkonċerna ċerti aspetti tal-organizzazzjoni tal-ħin tax-xogħol u l-Artikolu 31(2) tal-Karta tad-Drittijiet Fundamentali tal-Unjoni Ewropea
għandhom jiġu interpretati fis-sens li:
jipprekludu leġiżlazzjoni nazzjonali li abbażi tagħha d-dritt għal-leave annwali mħallas miksub minn ħaddiem ikun preskritt fi tmiem it-terminu ta’ sena mit-tmiem tal-perijodu annwali ta’ referenza li għalih jirreferi l-leave, meta l-ħaddiem ma jkunx effettivament tqiegħed f’pożizzjoni mill-persuna li timpjegah li jeżerċita dan id-dritt, inkluż fil-każ fejn l-imsemmi ħaddiem ikun naqas milli jibda, qabel it-tmiem tar-relazzjoni tax-xogħol, proċedura li jkollha l-effett li tinterrompi t-terminu ta’ preskrizzjoni.